armvectores/hy_wikipedia_2023 huggingface dataset:
Ռեալական կրթություն

Ռեալական կրթություն, ընդհանուր միջնակարգ կրթության համակարգ, որը, ի տարբերություն դասական կրթության, տեղ չի տալիս հին, դասական լեզուների դասավանդմանը և գլխավոր ուշադրությունը նվիրում է բնական, ֆիզիկամաթեմատիկական գիտությունների հիմունքների ու նոր լեզուների ուսուցմանը։ Դեռևս 16-17-րդ դարերում Ռեալական կրթության գաղափարն առաջ են քաշել նոր ձևավորվող բուրժուազիայի ներկայացուցիչները՝ նպատակ ունենալով երեխաներին տալ բնական ու ճշգրիտ գիտելիքներ և նրանց գործնական կյանքի նախապատրաստել։ Եվրոպայի առաջին պետական ռեալական ուսումնական հաստատություններից էին Մաթեմատիկական և նավարկային գիտությունների դպրոցը (1701, Մոսկվա) և Մաթեմատիկական ու մեխանիկական ռեալական դպրոցը (1706-1708, Հալլե, Գերմանիա)։ 19-րդ դարի 60-ական թթ․ Ռուսաստանում սրվեց պայքարը ռեալական և դասական կրթության կողմնակիցների միջև։ Ն․ Գ․ Չեռնիշևսկին, Ն․ Ա․ Դոբրոլյուբովը և Կ․ Դ․ Ուշինսկին հանդես եկան հօգուտ բազմակողմանի կրթության՝ ներառելով և՝ հումանիտար, և՝ ռեալական գիտելիքները։ 1864 թվականի կանոնադրությամբ դասականին զուգընթաց բացվեցին նաև ռեալական գիմնազիաներ (7-ամյա, դասական՝ հունարեն և լատիներեն լեզուների փոխարեն դասավանդվում էին արտասահմանյան կենդանի լեզուներ)։ Շրջանավարտներն իրավունք ունեին ընդունվել բարձրագույն տեխնիկական ուսումնական հաստատություններ։ 1872 թվականին դրանց փոխարինեցին ռեալական ուսումնարանները (ուսման տևողությունը 6-7 տարի), որպես կիսամասնագիտական ուսումնական հաստատություններ ստեղծվել են Գերմանիայում 18-րդ դարի կեսին։ 1913 թվականին Ռուսաստանում կար միջնակարգ և ոչ լրիվ միջնակարգ 276 ռեալական ուսումնարան, 17 հազար սովորող։ 1888 թվականից դրանք տալիս էին ընդհանուր կրթություն և համալսարանների ֆիզիկամաթեմաթիկական ու բժշկական ֆակուլտետներ ընդունվելու իրավունք։ Հոկտեմբերյան հեղափոխությունից հետո ԽՍՀՄ-ում ստեղծվեց միասնական հանրակրթական դպրոց (տես Միջնակարգ կրթություն)։ Մի շարք երկրների (Ավստրիա, Իտալիա, Ֆրանսիա, ԳՖՀ, ճապոնիա և այլն) ժողկրթության ժամանակակից համակարգում գործում են ռեալական միջնակարգ ուսումնական հաստատություններ կամ միջնակարգ դպրոցներին կից ռեալական բաժանմունքներ։
Անհետ կորած անգերեզման զինվորների հուշարձան

Անհետ կորած անգերեզման զինվորների հուշարձան (ռուս.՝ Памятник без вести пропавшим солдатам без могил), Ռուսաստանի Դաշնության մայրաքաղաք Մոսկվայի տեսարժան վայրերից մեկը, որը 1995 թվականին տեղադրվել է Պոկլոննայա լեռան վրա Հաղթանակի զբոսայգում։
Հեղինակն է ուկրաինացի քանդակագործ Վալենտին Զնոբան (1929-2006)։


== Պատմություն ==
Անհետ կորած անգերեզման զինվորների հուշարձանը հանդիսավորությամբ բացվել է 1995 թվականին Հայրենական մեծ պատերազմում տարած հաղթանակի 50-ամյակի առթիվ։ Հորինվածքը տեղադրվել է Հաղթանակի զբոսայգում գտնվող տանկիստների ծառուղում արհեստական փոքր բլրի վրա՝ Սուրբ Գևորգ եկեղեցու գլխավոր մուտքի անմիջական հարևանությամբ։ Հուշարձանը նվեր է ուկրաինական ժողովրդից։
Քանդակի պատճենը տեղադրված է նաև Կիևում՝ Ազգային թանգարանից ոչ հեռու։ Հուշարձանի հիմքի մոտ միշտ կենդանի ծաղիկներ են։
Այլոց թվում հուշարձանը նվիրված է նաև հետևյալ զինվորներին.

Դուխովչենկո Վիկտոր Վասիլևիչ (21.03.1954 - 27.04.1985)
Զվերկովիչ Ալեքսանդր Անատոլևիչ (24.12.1964 - 27.04.1985)
Կորշենկո Սերգեյ Վասիլևիչ (26.06.1964 - 27.04.1985)
Պիլիպեց Վիկտոր Նիկոլաևիչ (10.08.1963 - 03.02.1982)
Շևչենկո Նիկոլայ Իվանովիչ (13.10.1956 - 27.04.1985)


== Նկարագրություն ==
Անհետ կորած անգերեզման զինվորների հուշարձանը պատկերում է վիրավորված զինվորի, որի դեմքը թաքցված է, ինչը շատ խորհրդանշական է։ Հուշակոթողում չեն նկատվում նուրբ մանրամասներ, սակայն հստակ տեսանելի են զինվորական հանդերձանքի տարրեր։ Բրոնզե քանդակը տեղադրված է գրանիտե երկարավուն պատվանդանի վրա։


== Ծանոթագրություններ ==
Փիթեր Փենի արկածները

«Փիթեր Փենի արկածները»՝ (ճապ.՝ ピーターパンの冒険), ռեժիսորներ Տակասի Նակամուրի (なかむら たかし) և Յոսիո Կուրոդի հեղինակած անիմե սերիալ, որը մտնում է «Համաշխարհային գլուխգործոցների թատրոն» սերիայի մեջ։ Սերիալի պրեմիերան տեղի է ունեցել Ճապոնիայում հեռուստաալիք Fuji TV-ում 1989 թվականի հունվարի 8-ին։ Փոխհաղորդումը շարունակվում էր մինչև 1989 թվականի դեկտեմբերի 24-ը։ Դա մուլտֆիլմ է, բաղկացած 41 սերիայից՝ հարմարեցված Փիթեր Փեն Ջեյմս Մետյու Բարիի դասական վեպին։
Այս սերիալն ավելի ուշ թարգմանվել և հեռարձակվել է մի քանի երկրներում, ինչպես նաև շատ եվրոպական երկրներում, Հարավային Աֆրիկայում, Լատինական Ամերիկայում և հարավարևելյան Ասիայում։


== Սյուժե ==
Ողջ մուլֆիլմը բաղկացած է 2 մասից։ Առաջին մասում Փիթերը իր ընկերների հետ հայտնվում է տարբեր արկածների մեջ՝ կամ փորձում են կոկորդիլոսի որովայնից հանել ժամացույցը, կամ առևանգում են «Ուրախ Ռոջերին», կամ հանդիպում են թափառական ասպետին։
Երկրորդ մասում Փիթերն ընկերների հետ մեկնում է ճանապարհորդության՝ գտնելու Դին-Դինին։ Բացի դրանից, Փիթերը և Վենդին իմանում են, որ չար կախարդը փորձում է գրավել Նետլանդիան։ Վերջինս դրա համար օգտագործում է Սև հայելի։ Բայց հայելին չէր աշխատում առանց հատուկ հմայագրի, որը գողացել էր կախարդի թոռնուհին։ Վերջինս հանդիպում է Փիթերի և նրա ընկերների հետ, դառնալով Վենդիի ամենամոտ ընկերուհին։ Նա թաքցնում է հմայագիրն իրենց մոտ՝ «նավում», բայց նրան գտնում է ջրարջը։ Այդ պատճառով նրան գողանում է Կրյուկը հուսալով շահավետ կերպով նրան օգտագործել, քանի որ նույնպես ցանկանում էր օգտագործել հայելին։ Փիթերը
փորձում է գտնել Սպիտակ հայելին, որը թաքցված էր լաբիրինթոսում։


== Կերպարներ ==
Փիթեր Փեն - պատմության գլխավոր հերոսը։
Վենդի Մոյրա Անժելա Դարլինգ - երկու եղբայրների ավագ քույրը՝ Ջոնի և Մայկլի։
Սեյու՝ Նաոկո Մատցուի
Ջոն Դարլինգ - Վենդիի փոքր եղբայրը, սիրահարված է արքայադուստր Լիլիին
Սեյու՝ Կտոկո Խամուրա
Մայքլ Դարլինգ - Վենդիի փոքրիկ եղբայրը, ով իր տարիքի համար ցուցադրում է մեծ տղամարդկություն։
Սեյու՝ Յուրիկո Ֆուչիզակի
Արքայադուստր Լուսին - Լույսի հզոր արքայադուստր, նա ունի մուգ և հզոր ալտեր-էգո, որը նա թաքցնում է
Սեյու՝ Մարիա Կավամուրա
Դին-Դին - Փոքրիկ ֆեյա և Փիթերի ընկերը արկածներում, ատում է Վենդիին և միշտ ցանկանում է նրան սպանել։ Համարյա սերիալի վերջում նա ներում է և ներողություն խնդրում Վենդիից։
Սեյու՝ Սումի Սիմամոտո
Վագրային Լիլիա - Հնդկացիների առաջնորդի աղջիկը, ում Ջոնը սիրահարվում է։
Սեյու՝ Մարիա Կավամուրա


==== Կորած տղաներ ====
Նիբզ - Կորած տղա, նա համարվում է առաջնորդ՝ Փիթերի բացակայության դեպքում։
Կյորլի
Սեյու՝ Յուկո Միտցուդա
Չուտոչկա - Կորած տղաներից մեկը։ Նա համարվում է գյուտարար, ստեղծելով տարբեր կոնստրուկցիաներ։
Սեյու՝ Հիրոկո Էմորի
Թութլս - Կորած տղաներից մեկը։
Սեյու՝ Կադզու Իկուրա


== Սերիաների ցանկ ==


== Աղբյուրներ ==
«Փիթեր Փենի արկածները»(անգլ.) ֆիլմը Internet Movie Database կայքում
Դիթերսբուրգ

Դիթերսբուրգ  (գերմ.՝ Dietersburg), կոմունա Գերմանիայում՝ Բավարիա երկրամասում։
Ենթարկվում է Ստորին Բավարիա վարչական շրջանին։ Մտնում է Ռոտալ Ին շրջանի կազմի մեջ։ Բնակչությունը կազմում է 3124 մարդ (դեկտեմբերի 31, 2010 թվական)։ Զբաղեցնում է 55,06 կմ² մակերես տարածք։ Պաշտոնական կոդ՝ 09 2 77 114։


== Ծանոթագրություններ ==


== Արտաքին հղումներ ==
Պաշտոնական կայք
Թեթրի Գիորգիի եկեղեցի

Թեթրի Գիորգիի եկեղեցի (թարգմանաբար՝ «Սպիտակ Գիորգիի եկեղեցի», վրաց.՝ თეთრი გიორგის ეკლესია), ուղղափառ եկեղեցի, որը գտնվում է Վրաստանի Կախեթի երկրամասի Ախմետայի շրջանի Ածղուր փոքրիկ գյուղում՝ բարձրաբերձ բլրի վրա։ Վանական համալիրն ներառում է բուն եկեղեցին, զանգակատունը, կառույցը շրջապատող պարիսպը, ինչպես նաև հարակից շինություններ։ Կառուցված է վրացական ճարտարապետական ոճով։
Թեթրի Գիորգիի եկեղեցին կառուցվել է 10-13-րդ դարերում, իսկ զանգակատունը՝ 16-րդ դարում։ 19-20-րդ դարերում վանական համալիրը կառուցապատվել է, իսկ շրջակայում կառուցվել են կրոնական բովանդակությամբ օժանդակ շինություններ։


== Ճարտարապետություն ==
Եկեղեցին կառուցված է ուշմիջնադարյան վրացական ճարտարապետական ոճով։ Խաչագմբեթ է՝ գմբեթի վրա վեր է խոյանում վրաց ուղղափառ եկեղեցու դավանանքի խորհրդանիշ հանդիսացող Սուրբ Գևորգի խաչը։ Շինությունը կառուցված է երեք շինարարական շերտերից՝ գմբեթի արևելյան մասը, 16-րդ դարում կառուցված գմբեթը և աղյուսային հատվածը։
Եկեղեցում ամեն տարի օգոստոսի 14-ին (արդեն օգոստոսի 28-ին) նշվում է Թեթրի Գիորգիի տոնակատարությունը։ Տոնակատարության ժամանակ վրաց ուղղափառ եկեղեցու հավատացյալները Թեթրի Գիորգիի համար կատարում են զոհաբերություն՝ թռչունների (հիմնականում՝ աքաղաղի) տեսքով։
Եկեղեցին գործուն է և ենթարկվում է վրաց ուղղափառ եկեղեցու Ալավերդու թեմին։


== Տես նաև ==
Ծալենջիխայի վանք


== Աղբյուրներ ==
საქართველოს ისტორიისა და კულტურის ძეგლთა აღწერილობა, ტ. 2. თბ., 2004.
(7899) Ջոյա

(7899) Ջոյա (անգլ.՝ Joya), աստերոիդ աստերոիդների հիմնական գոտում։ Հայտնաբերվել է 1996 թվականի հունվարի 30-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,344131 ա. մ., առավելագույնը մոտենում է 2,0176 ա. մ. հեռավորության վրա և հեռանում 2,6707 ա. մ.։ Արեգակի շուրջ մեկ ամբողջական պտույտ է կատարում 1310,9 երկրային օրվա ընթացքում, իր ուղեծրով շարժվելով միջինում 0,274619 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,25° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7899) Ջոյա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(5272) Դիկինսոն

(5272) Դիկինսոն (անգլ.՝ Dickinson), աստերոիդ աստերոիդների հիմնական գոտում։ Հայտնաբերվել է 1981 թվականի օգոստոսի 30-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,214042 ա. մ., առավելագույնը մոտենում է 1,7866 ա. մ. հեռավորության վրա և հեռանում 2,6415 ա. մ.։ Արեգակի շուրջ մեկ ամբողջական պտույտ է կատարում 1203,31 երկրային օրվա ընթացքում, իր ուղեծրով շարժվելով միջինում 0,299175 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,45° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5272) Դիկինսոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հյում Քրոնին

Հյում Քրոնի կրտսեր կամ Հյում Բլեյկ Քրոնին կրտսեր OC (անգլ.՝ Hume Blake Cronyn Jr., հուլիսի 18, 1911(1911-07-18)[…], Լոնդոն, Միդլսեքս շրջան, Օնտարիո, Կանադա - հունիսի 15, 2003(2003-06-15)[…], Ֆերֆիլդ, Ֆեյրֆիլդ շրջան, Կոնեկտիկուտ, ԱՄՆ), կանադացի դերասան և սցենարիստ։
Դերասանուհի Ջեսիկա Թենդիի ամուսինը։


== Կենսագրություն ==
Հյում Քրոնինը եղել է գործարար և Կանադայի համայնքների պալատի անդամ Հյում Քրոնին ավագի և Ֆրենսիս Ամելիի (օրիորդական ազգանունը Լաբաթ)՝ համանուն գարեջրագործական  ժառանգորդուհու ընտանիքի հինգ երեխաներից մեկը։ Նրա հայրական կողմի պապը՝ Բենջամին Քրոնինը, եղել է անգլիական եկեղեցու առաջին քահանան, ինչպես նաև Գուրոնի թեմի առաջին եպիսկոպոսը, որն այնտեղ հիմնադրել է համանուն քոլեջը, որը ժամանակի ընթացքում վերածվել է Արևմտյան Օնտարիոյի համալսարանի։
Հյում Քորնինի ընտանիքը համոզված էր, որ նա կգնա ընտանեկան հետքերով և իր կյանքը կկապի քաղաքականության կամ իրավագիրտության հետ, բայց Քրոնինը քոլեջն ավարտելուց հետո հետաքրքրվել է թատրոնով և ընդունվել է Ամերիկյան արվեստի դրամատիկական ակադեմիա, մասնակցել Մաքս Ռայնհարդի դասընթացին։


== Թատերական գործունեություն ==
1934 թվականին Բրոդվեյում կայացել է Քրոնինի նորամուտը, որից հետո կարճ ժամանակ անց նա մեծ հաջողությունների է հասել։
1943 թվականին դերասանն առաջին անգամ մեծ էկրան է բարձրացել Ալֆրեդ Հիչքոքի «Կասկածի ստվեր» դետեկտիվ ֆիլմում։ Մեկ տարի հետո նա կրկին անգամ նկարահանվել է Հիչքոքի ֆիլմում՝ «Փրկարարական դարպաս», ինչպես նաև աշխատել է նրա «Պարան» (1948թ.) և «Այծեղջյուր նշանի տակ» (1949թ.) կինոնկարների սցենարների վրա։
1942 թվականին, առաջին կնոջից բաժանվելուց վեց տարի անց, Հյում Քրոնինն ամուսնացել է դերասանուհի Ջեսիկա Թենդիի հետ, ում հետ հետագայում հայտնվել է կինոյի և հեռուստատեսության բազմաթիվ ֆիլմերում։ 
1944 թվականին միասին նկարահանվել են «Յոթերորդ խաչ» կինոնկարում, որտեղ Քրոնինը լավագույն դերակատարման համար ներկայացվել է «Օսկար» մրցանակի։ 1950-ական թվականների սկզբներին Քրոնինը և Թենդին միասին խաղացել են «Ամուսնություն» ռադիոհաղորդումների շարքում, որոնք շուտով դառնալու էին հեռուստատեսային շոու։ Բայց Ջեսիկա Թենդին առաջնեկի վիժում  է ունեցել, և այդ պատճառով ամուսիններն այս նախագծից հրաժարվել են։ Ավելի ուշ նրանք ունեցան երկու երեխա՝ Թենդին և Քրիստոֆերը։
1964 թվականին Հյում Քրոնինը արժանացել է Թոնի մրցանակի Ռիչարդ Բարթոնի «Համլետ» բեմադրության մեջ Պոլոնիոսի գլխավոր դերի դերակատարման համար։ 1980-ական թվականներին ամուսինները նկարահանվել են «Կոկոն», «Կոկոն․ վերադարձ» և «Մարտկոցները չեն կցվում» ֆիլմերում։  
1988 թվականին դերասանին շնորհվել է Կանադայի շքանշան։ 1990 թվականին արժանացել է ԱՄՆ Արվեստի ազգային մեդալի։ 
1994 Թվականին Ջեսիկա Թենդին մահացել է քաղցկեղից, իսկ երկու տարի անց՝ Հյում Քրոնինն ամուսնացել է բրիտանացի գրող Սյուզան Կուպերի հետ։
Հյում Քրոնինը մահացել է 2003 թվականի հունիսին, 91 տարեկան հասակում՝ շագանակագեղձի քաղցկեղից։


== Ֆիլմերի ընտրանի ==


== Հյում Քրոնինի մրցանակները լավագույն դերակատարման համար ==


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Հյում Քրոնին (անգլ.) Internet Movie Database կայքում
«Hume Cronyn»։ Internet Broadway Database (Ibdb) (անգլերեն) 
«Hume Cronyn»։ Find a Grave (անգլերեն)
Կամիշովոե (գյուղ, Խասանսկի շրջան)

Կամիշովոե (ռուս.՝ Камышовое), գյուղ Ռուսաստանի Պրիմորիեի երկրամասի Խասանսկի շրջանի կազմում։
Բնակչությունը 2005 թվականին գրանցված տվյալներով կազմում էր 148 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պինդ տղան

«Պինդ տղան» (չինարեն՝ 一個好人, LSHK Jat go hou jan), հոնկոնգյան մարտաֆիլմ, ռեժիսորն է Սամմո Հունը, գլխավոր դերում՝ Ջեքի Չանը։ Վերջինիս մասնակցությամբ ամենահայտնի ֆիլմերից մեկը։


== Սյուժե ==
Հեռուստատեսային խոհարար Ջեքին օգնում է մի հաղորդավարուհու տեղական մաֆիայի հետ պայքարում՝ խառնվելով աղջկա կյանքի արկածներին։


== Արտաքին հղումներ ==
Yatgo ho yan(անգլ.) ֆիլմը Internet Movie Database կայքում
The Making of Jackie Chan's 'Mr. Nice Guy'(անգլ.) ֆիլմը Internet Movie Database կայքում


=== Կարծիքներ ===
Leonard Klady Review(անգլ.) // Variety.
Roger Ebert Review(անգլ.).
Lawrence Van Gelder Directed by Samo Hung; 100 minutes(անգլ.).
Kim Newman Review(անգլ.) // Empire.
(1361) Լեյշներիա

(1361) Լեյշներիա (անգլ.՝ Leuschneria), աստերոիդ աստերոիդների հիմնական գոտում։ Հայտնաբերվել է 1935 թվականի օգոստոսի 30-ին Էժեն Դելպորտի կողմից Ուքլում։
Միջին հեռավորությունը Արեգակից կազմում է 3,086139 ա. մ., առավելագույնը մոտենում է 2,6936 ա. մ. հեռավորության վրա և հեռանում 3,4787 ա. մ.։ Արեգակի շուրջ մեկ ամբողջական պտույտ է կատարում 1980,26 երկրային օրվա ընթացքում, իր ուղեծրով շարժվելով միջինում 0,181795 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 21,57° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1361) Լեյշներիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մինո Ռայոլա

Մինո (Կարմինե) Ռայոլա (իտալերեն՝ Mino (Carmine) Raiola, նոյեմբերի 4, 1967(1967-11-04), Նոչերա Ինֆերիորե, Սալեռնո, Կամպանիա, Իտալիա - ապրիլի 30, 2022(2022-04-30), Միլան, Իտալիա), իտալական ծագումով հոլանդացի ֆուտբոլային գործակալ։ Հայտնի էր որպես մի շարք հայտնի ֆուտբոլիստների, մասնավորապես` Զլատան Իբրահիմովիչի, Պոլ Պոգբայի, Մարիո Բալոտելլիի, Հենրիխ Մխիթարյանի, Ռոմելու Լուկակուի, Բլեյզ Մատուիդիի և այլոց գործակալ։ Ապրում էր Ամստերդամում։


== Կենսագրություն ==
Ծնվել է 1967 թվականին` իտալական Նոչերա Ինֆերիորե քաղաքում։ 1968 թվականին ծնողների հետ տեղափոխվել է նիդերլանդական Հառլեմ քաղաք։ Աշխատել է իր ծնողների հառլեմյան իտալական ռեստորանում։ 22 տարեկանում սկսել է աշխատել տեղի «Հառլեմ» ակումբի մենեջմենթում։ Այդ ակումբում նաև փորձել է հանդես գալ որպես ֆուտբոլիստ։
1990-ականների սկզբին սկսեց աշխատել ֆուտբոլային գործակալ` Sports Promotions ընկերությունում։ Աշխատելով այս ընկերությունում` 1992 թվականին նա զբաղվել է Բրայան Ռոյի «Այաքսից» «Ֆոջա» կատարված տրանսֆերով, 1993 թվականին նրա ղեկավարությամբ իրականացան Վիմ Յոնկի և Դենիս Բերգկամպի տեղափոխությունները «Այաքսից» «Ինտեր», ինչպես նաև Մարսիանո Վինկի տրանսֆերը «Այաքսից» «Ջենոա»։ Հետագայում նա լքեց Sports Promotions ընկերությունը և դարձավ ինքնուրույն գործակալ։ Որպես անկախ գործակալ նրա առաջին խոշոր տրանսֆերը դարձավ Պավել Նեդվեդի տեղափոխությունը Պրահայի «Սպարտայից» Հռոմի «Լացիո»։
Աշխարհի ամենահայտնի և ազդեցիկ ֆուտբոլային գործակալներից մեկն էր։
Տիրապետել է յոթ լեզվի։
2016 թվականի ամռանը մեկ ամսում Պոլ Պոգբայի, Զլատան Իբրահիմովիչի և Հենրիխ Մխիթարյանի դեպի «Մանչեսթեր Յունայթեդ» տեղի ունեցած տրանսֆերներից վաստակել է ավելի քան 30 մլն դոլարԳործակալը կարող էր ավելի շատ վաստակել, եթե կարողանար «Յուվենտուսին» վաճառել Բլեյզ Մատուիդիին, որը շատ մոտ էր տեղափոխվելուն, սակայն, ի վերջո, մնաց ՊՍԺ-ում։
2019 թվականի մայիսին սկզբում Իտալիայի ֆուտբոլի ֆեդերացիան, ապա և ՖԻՖԱ-ն Ռայոլային երեք ամսով զրկեցին ֆուտբոլային գործունեությունից։
2022 թվականի ապրիլի 28-ին մի շարք լրատվամիջոցներում հայտնվեց տեղեկություն Ռայոլայի մահվան մասին, որն ավելի ուշ հերքեցին նրա ներկայացուցիչները։ Սակայն արդեն 2022 թվականի ապրիլի 30-ին այդ տեղեկությունը պաշտոնապես հայտարարեց նրա ընտանիքը։


== Ծանոթագրություններ ==


== Հղումներ ==
Գործակալի էջը Transfermarkt.com կայքում  (անգլ.)
Իվլիանթգորի

Իվլիանթգորի (վրաց.՝ ივლიანთგორი), գյուղ Վրաստանում։ Գտնվում է Մցխեթ-Մթիանեթ մարզի Թիանեթի շրջանում։


== Դիրք ==
Գտնվում է ծովի մակարդակից 1200 մետր բարձրության վրա։ Շրջկենտրոն Թիանեթից հեռու է 12 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 0 մարդ։


== Ծանոթագրություններ ==
Ամբողջագլուխներ

Ամբողջագլուխներ կամ քիմերայիններ (լատ.՝ Holocephali), կռճիկային ձկների ենթադաս։


== Արտաքին նկարագիր ==

Մարմնի երկար, մինչև 1,5 մ է։ Կմախքը կրճիկային է, գանգը՝ աուտոստիլիկ (քմաքառակուսային կռճիկը ձուլված է գանգատուփին)։
Թիկնալարը լավ զարգացած է, թեփուկներ չունի։
Ամբողջագլուխներ ծովային, հիմնականում խորջրյա ձկներ են։


== Դասա Դաս ում ==
Ենթադասը բաժանվում է հետևյալ դասերի.

Ենթադաս Paraselachimorpha:Դաս Desmiodontiformes
Դաս Orodontiformes
Դաս Iniopterygiformes
Դաս Eugeneodontiformes.
Դաս PetalodontiformesԵնթադաս Holocephalimorpha:Դաս Chondrenchelyiformes
Դաս Psammodontiformes
Դաս Cochliodontiformes
Դաս Menaspiformes
Դաս Copodontiformes
Դաս Քիմերանմաններ (Chimaeriformes)


== Ներկայացուցիչներ ==
Բնորոշ ներկայացուցիչը եվրոպական քիմերան է (լատ.՝ Chimaera monstrosa)։


== Նշանակություն ==
Արդյունագործական նշանակություն չունեն։


== Ծանոթագրություններ ==


== Գրականություն ==
Nelson Joseph S. (2006)։ Fishes of the World։ ISBN 978-0-471-25031-9 
Pough F. Harvey, Janis Christine M., Heiser John B. (2013)։ Vertebrate Life (9th,international ed.)։ ISBN 978-0-321-78235-9
Առաւել պարզաբանութիւն քրիստոնէական վարդապետութեան

Առաւել պարզաբանութիւն քրիստոնէական վարդապետութեան, քրիստոնեական վարդապետության ձեռնարկ։ Իտալերենից թարգմանել է Պետրոս Պողոս քահանան՝ Հռոմի Ուրբանոս VII պապի և Հավատի հաստատության սբ ժողովի որոշմամբ։
Տպագրվել է 1630 թվականին Հռոմում՝ Ուրբանյան տպարանում՝ հայերեն և իտալերեն։ Տիտղոսաթերթին՝ «Առավել պարզաբանութիւն քրիստոնէական վարդապետութեան․․․ Dichiartatione piucopiofa della Dottrina Christiana...»։
Վերահրատարակվել է 1634 թվականին Փարիզում՝ Արքունի տպարանում՝ լատիներեն և հայերեն։ Տիտղոսաթերթին՝ «Doctrina Christiana, a Petro Pavlo, sacerdote, Armeno, versa, in lingvam Armenam․ առաւել պարզաբանութիւն»։


== Ծանոթագրություններ ==
Ներկաքողարկում

Ներկաքողարկումը կամ քողարկաներկումը նյութերի, գունավորման կամ տեսողական խաբկանքների միջոցով ռազմական քողարկման տեսակ է։


== Անվանումը և պատմությունը ==
Կամուֆլյաժ բառը ծագում է ֆրանսերեն "կամուֆլյաժ"՝ (camouflage) "քողարկում" բառից։ Առաջին Աշխարհամարտի տարիներին դրանք պարզունակ նախշերով քողարկումներ էին՝ 2-8 գույնով։ Իսկ ամենաօգտագործվող քողարկումը շարունակում էր մնալ խակին, իր բազմաթիվ երանգային ձևափոխումներով։


== Քողարկանախշերը ==
Ամենահայտնի քողարկանախշերից են գերմանական Flecktarn, ֆրանսական Lizard, ամերիկյան Woodland և այլ քողարկանախշերը։ 2000-2010 թթ. հայկական բանակն օգտագործում էր հայկական Woodland-ը։ Հայկական բանակը 2010 թվականից անցել է հայկական բանակի թվային քողարկանախշին, որն ամերիկյան MARPAT-ին նմանության համար կոչում են նաև ARMPAT:
Կամիզանո Վիչենտինո

Կամիզանո Վիչենտինո (իտալերեն՝ Camisano Vicentino), կոմունա Իտալիայում։ Գտնվում է Վենետո մարզում՝ Վիչենցա գավառում։
Բնակչությունը կազմում է 8466 մարդ, բնակչության խտություն՝ 282 մարդ/կմ²։ Զբաղեցնում է 30 կմ² մակերես։ Փոստային ինդեքս՝ 36043։ Հեռախոսային կոդ՝ 04444։
Կոմունայի հովանավորն է Սուրբ  Նիկողայոս Զմյուռնացին, տոնը նշվում է դեկտեմբերի 6-ին։


== Արտաքին հղումներ ==
http://enti.keycomm.it/camisano/ Archived 2006-03-31 at the Wayback Machine.


== Ծանոթագրություններ ==
Խաշնտափ

Խաշնտափ, գյուղ Արևմտյան Հայաստանում, Էրզրումի վիլայեթի Էրզրումի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
(3412) Կաֆկա

(3412) Կաֆկա (անգլ.՝ Kafka), աստերոիդ աստերոիդների հիմնական գոտում։ Հայտնաբերվել է 1983 թվականի հունվարի 10-ին Ռենդոլֆ Կիրկի և Դոնալդ Ռուդիի կողմից Պալոմարում։
Միջին հեռավորությունը Արեգակից կազմում է 2,224916 ա. մ., առավելագույնը մոտենում է 1,9929 ա. մ. հեռավորության վրա և հեռանում 2,457 ա. մ.։ Արեգակի շուրջ մեկ ամբողջական պտույտ է կատարում 1212,19 երկրային օրվա ընթացքում, իր ուղեծրով շարժվելով միջինում 0,296984 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,97° անկյուն։
Կաֆկա աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3412) Կաֆկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստերոիդների ցանկ (108901-109000)

Աստերոիդների ցանկ (108801-108900)  • Աստերոիդների ցանկ  • Աստերոիդների ցանկ (109001-109100)
 Աստերոիդների ցանկ (108801-108900)  • Աստերոիդների ցանկ  • Աստերոիդների ցանկ (109001-109100)
Օխոտնիկի (գյուղ, Տուրիի շրջան)

Օխոտնիկի (ուկրաիներեն՝ Охотники), գյուղ Ուկրաինայի Վոլինի մարզի Տուրիի շրջանում։
2001 թվականի տվյալներով Օխոտնիկի գյուղում բնակվում էր 122 մարդ։ Բնակավայրը զբաղեցնում է 0,732 կմ² տարածք։ Բնակչության խտությունը կազմում էր 166,67 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չըռըկ

Չըռըկ, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում։
Եղել է հայաբնակ գյուղ։


== Բնակչություն ==
XIX դարի 70-ական թվականներին ուներ 20 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Դրագանցի

Դրագանցի (բուլղար․՝ Драганци), գյուղ Բուլղարիայի Բուրգասի մարզում։ Վարչականորեն մտնում է Կարնոբատի համայնքի կազմի մեջ։ Համայնքի կենտրոն Կարնոբատ քաղաքից գտնվում է 9 կմ դեպի հարավ։ 2011 թվականի Բուլղարիայի մարդահամարի տվյալների համաձայն՝ գյուղում բնակվել է 140 մարդ


== Բնակչություն ==


== Տես նաև ==
Բուլղարիայի համայնքներ
Կարնոբատի համայնք


== Ծանոթագրություններ ==
Կաստրիլ

Կաստրիլ  (իսպ.՝ Castril), մունիցիպալիտետ Իսպանիայում։ Գտնվում է Գրանադա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Ուեսկար շրջանում։ Տարածքը կազմում է 247 կմ2։ Բնակչությունը՝ 2451 մարդ (2010 թվականի տվյալներով)։ Պրովինցիայի վարչական կենտրոնից գտնվում է 154 կմ հեռավորության վրա։


== Ժողովրդագրություն ==
Պադակյուլա

Պադակյուլա (էստ․՝ Padaküla), գյուղ Էստոնիայի Լյաենե-Վիրումաա նահանգի Ռակե շրջանում։
2011 թվականի տվյալներով գյուղում բնակվում էր 0 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Փոսթբաուեր Հենգ

Փոսթբաուեր Հենգ  (գերմ.՝ Postbauer-Heng), կոմունա Գերմանիայում, Բավարիա երկրամասում։
Ենթարկվում է Վերին Պֆալց օկրուգին։ Գտնվում է Նոյմարկտ Վերին Պֆալցի շրջանում։ Բնակչությունը կազմում է 7342 մարդ (2010 թվականի դեկտեմբերի 31-ի տվյալներով)։ Տարածքը 24,65 կմ² է։ Պաշտոնական կոդը՝ 09 3 73 155։


== Ծանոթագրություններ ==


== Արտաքին հղումներ ==
Պաշտոնական կայք
Շոտլանդիայի կենդանական աշխարհ

Շոտլանդիայի կենդանական աշխարհը ամբողջությամբ հանդիսանում է Պալեոարկտիկական էկոտարածաշրջանի հյուսիսարևմտյան հատվածի կենդանական աշխարհի նմանօրինակը, սակայն որոշակի փոփոխություններով։ Մասնավորապես նրանց նմանությունն այն է, որ մարդու կենսագործունեության շնորհիվ որոշ խոշոր կաթնասուններ հայտնվել են ոչնչացման եզրին։ Շոտլանդիայում հանդիպում են որոշակի տեսակներ, որոնք համարվում են երկրի խորհրդանիշներից մեկը։ Կաթնասուններից նշանավոր է օրինակ՝ անտառային կատուն։ Կան նաև որոշակի կաթնասուններ, որոնք տարածված են շատ քիչ և այն էլ երկրի եզրային հատվածներում. օրինակ՝ երկարադունչ փոկեր, սովորական փոկեր, աֆալինա։
Շոտլանդիայում բնակվում են տարբեր տեսակի թռչունների պոպուլյացիաներ, որոնք ապրում են բերքատու անմշակ հողատարածությունների տարածքում (օրինակ՝ սև ցախաքլոր, շոտլանդական կաքավ և այլն)։ Շոտլանդիան հանդիսանում է նաև բնակալող և ծովային որոշ թռչունների բնակավայրը (Օրինակ՝ հյուսիսային օլուշա)։ Երկրի գլխավոր խորհրդանիշներից մեկը քարարծիվն է, իսկ շոտլանդական խաչկտուցը (լատ.՝ Loxia scotica) Շոտլանդիայի և Միացյալ Թագավորության համար էնդեմիկ կենդանատեսակ է։
Շոտլանդիայի կենդանական աշխարհի ձևավորման գործում կարևոր նշանակություն ունի ծովը։ Շոտլանդիայում հանդիպող ծովային կենդանատեսակների թիվը հասնում է 40.000-ի։ Շոտլանդիայի գլխավոր կենդանաբանական նշանակության արգելացային տարածքը Դարվին Մաունդն է, որը բացվել է 1998 թվականին։
Շոտլանդիայի ներքին ջրերում՝ գետերում բնակեցված են Ատլանտյան սաղմոնի գենետիկորեն որոշակի ձևափոխությունների ենթարկված 400 տեսակներ։ Քաղցրահամ ջրերում հանդիպում են 42 տեսակի ձկներ։ Ջրային աշխարհի այսպիսի աղքատությունը պայմանավորված է մասամբ բնական գաղութացումից և մարդու բնական կենսագործունեությունից։
Շոտլանդիան սողունների և երկկենցաղների առումով շատ աղքատ է։ Այստեղ հանդիպում են ընդամենը 4 տեսակի սողուններ և մոտ 6 տեսակի երկկենցաղներ։ Սակայն բացի դրանից, կան նաև 14000 տեսակի անողնաշարավոր կենդանատեսակներ (դրանց մեջ են մտնում նաև միջատների մեծ կենսաբազմազանություն)։


== Գոտիականություն ==
Շոտլանդիայի փոքրիկ տարածքում մեկը մյուսի հետևից իրար են հաջորդում տարբեր էկոհամակարգեր և վերընթաց լանդշաֆտական գոտիներ։ Շոտլանդիային բնորոշ է չափավոր ցամաքային և խոնավ կլիման։ Այդպիսի կլիմայի պատճառով այստեղ աճում են կարճակյաց փշատերև անտառներ։
Շոտլանդիայի տարածքի մոտ 14 %-ը զբաղեցնում են անտառային և անտառատափաստանային գոտիները։ Մինչ մարդկանց ի հայտ գալը, այս տարածքների վրա առաջացել էին բազմաթիվ շոտլանդական լայնատերև անտառներ։ Գլխավոր ծառատեսակը, որը բնորոշ է անտառատափաստանային գոտուն, սոճին է։ Շոտլանդիայի 17 %-ում գերիշխում են տորֆաճահիճները և անմշակ հողատարածությունները։ Այս կլիմայական պայմանները առանձնանում են յուրահատուկ կենդանական աշխարհով։ Տորֆաճահիճներում և կիսաանապատային այլ գոտիներում ապրող կենդանիները հիմնականում կրծողներն են։
Շոտլանդիան Միացյալ Թագավորության առավել գյուղաշատ պատմաաշխարհագրական մարզն է։ Նրա տարածքի 75 %-ը զբաղեցնում են գյուղատնտեսական, ոռոգելի հողերը, իսկ քաղաքները և ավանները Շոտլանդիայի 3 %-ն են զբաղեցնում։ Ջրափնյա գծի ընդհանուր երկարությունը կազմում է 11.803 կմ։ Ընդհանուր հաշվով Շոտլանդիայի տարածքում հոսում են մոտ 30.000 լճեր և 6000 գետային համակարգեր։


== Ծանոթագրություններ ==
Աստերոիդների ցանկ (95401-95500)

Աստերոիդների ցանկ (95301-95400)  • Աստերոիդների ցանկ  • Աստերոիդների ցանկ (95501-95600)
 Աստերոիդների ցանկ (95301-95400)  • Աստերոիդների ցանկ  • Աստերոիդների ցանկ (95501-95600)


== Աղբյուր ==
«Discovery Circumstances: Numbered Minor Planets (95001)-(100000)»։ www.minorplanetcenter.net
Բարկաս

Բարկաս, բարկազ (հոլանդերեն՝ barkas),

նավահանգստում տարբեր փոխադրումների համար նախատեսված փոքր չափերի ինքնագնաց նավ։
ռազմածովային նավատորմում թիանավակ, որն ունի 14-ից 22 թիակ։ Օգտագործվում է անձնակազմի, ծանր բեռների փոխադրման համար։


== Գրականություն ==
Энциклопедический словарь Брокгауза и Ефрона, СПб., 1890—1907
Военно-морской словарь, М, 1989, ISBN 5-203-00174-X
Աշխարհազոր

Աշխարհազոր, կամավորական հիմունքներով խաղաղ բնակչությունից կազմավորված ռազմական ստորաբաժանում։ Պատերազմի ժամանակ ստեղծվող ժողովրդական կամավոր զորամիավորում, հին և միջին դարերում՝ նաև բանակի օժանդակ մաս։ Սովորաբար ձևավորվում է արդարացի–ազատագրական պատերազմներում։ Հայկական Ա. երբեմն վճռական դեր է խաղացել (օրինակ, 450–451-ին՝ Վարդանանց պատերազմում, 1918-ին՝ Սարդարապատի ճակատամարտում ևն)։ Ա. կարևոր նշանակություն ունեցավ Հայրենական մեծ պատերազմում (1941–45)՝ սովետական երկիրը ֆաշիստական զորքերից պաշտպանելու և ազատագրելու գործում։ ՀամԿ(բ)Կ Կենտրոնական կոմիտեն Ա. կազմակերպելու մասին որոշումն ընդունեց 1941-ի հուլիսի 2-ին։ Մինչև 1943-ը Ա–ի միավորումներ ստեղծվեցին Մոսկվայում (12 դիվիզիա), Լենինգրադում (10 դիվիզիա), Կիևում, Խարկովում, Դոնբասում, Ատալինգրադում և այլ քաղաքներում։ 1941-ին Ա–ի վաշտեր ստեղծվեցին Երևանում։ Մարտական պատրաստականություն ստացած տասնյակ հազարավոր աշխարհազորայիններ համալրեցին գործող բանակի շարքերը։  


== Աշխարհազորը Հայաստանում ==
2020 թվականի օգոստոսի  25-ին ՀՀ Պաշտպանության նախարարությունը հանրային քննարկման է ներկայացրել օրենքի նախագծեր, որոնցով առաջարկվում է Հայաստանի ամբողջ տարածքում ստեղծել աշխարհազոր։ Ըստ նախագծի՝ աշխարհազորը ՀՀ վրա զինված հարձակման, դրա անմիջական վտանգի առկայության կամ ռազմական գործողությունների պայմաններում ՀՀ զինված պաշտպանությանը կամավորության սկզբունքով քաղաքացիների մասնակցության համակարգ է։ Նախատեսվում է ստեղծել առանձին ստորաբաժանումներ, որոնք ղեկավարելու են քաղաքային և գյուղական համայնքների ղեկավարի տեղակալները։ Ըստ պաշտպանության նախարար Դավիթ Տոնոյանի՝ ստեղծվելիք աշխարհազորի ուժերին զենք է բաժանվելու, կանոնակարգվելու է զենքի պահպանումն ու կիրառումը։


== Ծանոթագրություններ ==
Իրիս Միտենար

Իրիս Միտենար (ֆր.՝ Iris Mittenaere, հունվարի 25, 1993(1993-01-25), Լիլ), ֆրանսիացի մոդել, որը ստացել է «Միսս Տիեզերք 2016» թագը 2017 թվականի հունվարի 30-ին Ֆիլիպիններում, Մանիլայում։ Դարձել է երկրորդ «Միսս Տիեզերքը» Ֆրանսիայից Քրիստիան Մատելից հետո, որը ստացել է այդ տիտղոսը 1953 թվականին։


== Կենսագրություն և կարիերա ==


=== Մանկություն ===
Իրիս Միտենարը ծնվել է 1993 թվականի հունվարի 25-ին Լիլ քաղաքում։ Հայրը՝ Իվ Միտենարը, պատմության և աշխարհագրության ուսուցիչ է, մայրը՝ Լորանս Դրյուարը, դպրոցի ուսուցչուհի և դասախոս։ Իրիսն ունի եղբայր, քույր և խորթ քույր։ Նրա ծնողներն ամուսնալուծվել են, երբ նա եղել է 3 տարեկան։
Միտենարը հաճախել է Ստենվորդի դպրոց, որտեղ բնակվել է մոր հետ միասին։ 2011 թվականին ավարտել է լիցեյը՝ գիտության բնագավառում աստիճանով։ Ավարտելուց հետո վերադարձել է Լիլ, որտեղ ընդունվել է Université Lille II: Այնտեղ սովորել է ատամնաբուժություն։ Ուսումն ավարտելուց հետո ծրագրում է դառնալ ատամնային վիրաբույժ։


=== Գեղեցկության մրցույթներ ===


==== Miss France 2016 ====
Միտենարը ներկայացնում էր Նոր Պա դը Կալեն «Միսս Ֆրանսիա 2016»-ում։ 2015 թվականի դեկտեմբերի 19-ին նա ստացել է «Միսս Ֆրանսիա» թագը նախորդ տարվա հաղթող Կամիյ Սերֆից, ով ներկայացնում էր Լիլը։


==== Miss Universe 2016 ====
Միտենարը մասնակցել է Միսս Տիեզերք 2016 մրցույթին, որտեղ հաղթանակ է տարել։ Երբ նա հաղթել է մրցույթի եզրափակիչը, դարձել է 1990 թվականի սկսած՝ առաջին եվրոպացի հաղթողը։ Նա դարձել է նաև երկրորդ աղջիկն իր երկրից, Քրիստիան Մարելից հետո, ով հաղթել է այդ մրցույթում 1953 թվականին։


== Ծանոթագրություններ ==


== Արտաքին հղումներ ==
Congratulations to MISS UNIVERSE 2016(չաշխատող հղում)
Գրանիտ-Պորփյուր

Գրանիտ-Պորփյուր, ներժայթուք, թթվային, կիսախորքային, պորփյուրային ապար։ Բնորոշ են մեկ կամ մի քանի միներալների (օլիգոկլազ, կալիում-նատրիումական դաշտային սպաթ, քվարց, բիոտիտ և ամֆիբոլ) ներփակումներ՝ միկրոգրանիտային, ֆելզիտային հիմնային զանգվածում։ Կառուցվածքը մասամբ բյուրեղային է, գույնը՝ մոխրավարդագույն։ Ներկայացված են դայքերով, ոչ մեծ ապարազանգվածներով, որոնք կապված են գրանիտ-գրանոդիորիտային ներժայթուք ապարների հետ։ Օգտագործվում է շինարարության մեջ։
Ջասթին Լոնգ

Ջասթին Լոնգ (անգլ.՝ Justin Long, հունիսի 2, 1978(1978-06-02), Ֆերֆիլդ, Ֆեյրֆիլդ շրջան, Կոնեկտիկուտ, ԱՄՆ), ամերիկացի կինոդերասան։


== Կենսագրություն ==
Ֆեիրֆիլդում դպրոցը (անգլ.՝ Fairfield College Preparatory School) ավարտելուց հետո Լոնգը շարունակեց ուսումը Վասսար քոլեջում (անգլ.՝ Vassar College), որը պատրաստում է լավագույն կատակերգական դերասաններին, և հայտնվեց (անգլ.՝ LaughingStock) քոլեջի կատակերգության խմբակում։ Մինչև առաջին առևտրային ֆիլմում խաղալը, խաղացել է իր ընկերների սիրողական ֆիլմերում։ Խաղացել է «Ջիփերս Քիփերս» սարսափ ֆիլմում։ Շատ է նկարահանվում կատակերգություններում։ Հայտնի է Mac-ի դերով «Get a Mac» գովազդային տեսահոլովակներում։
2013 թվականից հանդիպում էր Ամանդա Սեյֆրիդի հետ, 2015 թ.-ին նրանք բաժանվեցին։


== Ֆիլմագրություն ==


== Ծանոթագրություններ ==


== Արտաքին հղումներ ==
Ջասթին Լոնգ Internet Movie Database կայքում
Մանկական Եվրատեսիլ 2007 երգի մրցույթ

Մանկական Եվրատեսիլ 2007 երգի մրցույթը 5-րդն էր մրցույթի պատմության մեջ։ Այն տեղի ունեցավ Ռոտերդամի Ահոյ համերգասրահում դեկտեմբերի 8-ին։ Հյուրընկալող երկիրը ընտրվել է 2006 թվականի հուլիսի 13-ն Եվրոպական հեռարձակողների միության կողմից, սակայն այն հայտարարվեց 2006 թվականի սեպտեմբերի 11-ին։ Մրցույթում հաղթող ճանաչվեց Բելառուսը ներկայացնող Ալեքսեյ Զիլգակովիչը, որից ընդամենը 1 միավոր պակաս էին հավաքել Հայաստանի ներկայացուցիչները՝ Արևիկ խումբը։


== Մասնակիցներ ==
Պատրիսիա Գոլսմիֆը Եվրատեսիլի հեռուստատեսության բաժնին տեղեկացրել էր, որ մրցույթին կմասնակցեն 18 երկրներ, սակայն աելի ուշ Իսպանիան հայտարարեց, որ դուրս է գալիս մրցույթից։
Մրցույթին առաջին անգամ մասնակցեցին՝ Հայաստանը, Վրաստանը, Բուլղարիան և Լիտվան։ Ցանկանում էր մասնակցել նաև Բոսնիա և Հերցոգովինան, սակայն BHRT հեռուստաալիքը հայտարարեց հայտի հետ կանչման մասին։
Մանկական Եվրատեսիլ 2007 երգի մրցույթի ժամանակ նույնպես կարող էին մասնակցել 8-ից 15 տարեկան պատանիները։


== Արդյունքներ ==


== Բոլոր 12 միավորները ==


== Միջազգային հեռարձակում ==
 Ավստրալիա
 Ադրբեջան
 Իսրայել
Իսրայելում մրցույթը դիտել է 400.000 մարդ։
Արտաշես Սուքիասյան

Արտաշես Ալեքսանդրի Սուքիասյան (1841, Թելավ-1895, Բաքու), հայ դերասան։ Հայկական պրոֆեսիոնալ թատրոնի ռեալիստական ուղղության հիմնադիրներից։
Սովորել է Ներսիսյան դպրոցում։ Բեմ է բարձրացել 1863 թվականին, Թիֆլիսում։ Առավել հաջողության է հասել բնութագրական դերերով՝ Օսկան Պետրովիչ, Իսայի, Բրիլիանտով, Իրասածով (Սունդուկյանի «Օսկան Պետրովիչն էն կինքումը», «Խաթաբալա», «Էլի մեկ զոհ», «Գիշերվան սաբրը խեր է»), որոնց առաջին դերակատարն է եղել։ 1879-1881 թվակականներին Թիֆլիսի հայոց մշտական դերասանական խմբում խաղացել է Դոն ժուան (Մոլիերի «Դոն ժուան»), Ղաղո (Ն․ Փուղինյանի «Դալալ Ղաղո»), Հորացիո (Շեքսպիրի «Համլետ») և այլն։ 1866 թվականին գրել է «Իմերել Մախարե» վոդևիլը։ Գ․ Սունդուկյանն իր «Օսկան Պետրովիչն էն կինքումը» վոդևիլը նվիրել է Սուքիասյանին։
Porsche

Dr. Ing. h.c. F. Porsche AG (արտասանվում է Պորշը, լրիվ անվանումը Doktor Ingenieur honoris causa Ferdinand Porsche Aktiengesellschaft), գերմանական ճարտարագիտական ընկերություն, որը հիմնադրել է հայտնի նախագծող Ֆերդինանդ Պորշեն։ Շտաբ գրասենյակը և մանուֆակտուրան գտնվում են Գերմանիայի Շտուտգարտ քաղաքում։
Պորշըն համարվում է ամենաշահավետ ընկերությունը աշխարհում (հաշվարկված ամեն մի նոր մեքենայի շահույթը)։ 2010 թվականին Պորշը մակնիշի մեքենաները համարվել են ամենաապահով մեքենաները աշխարհում։


== Արտադրանքը և վաճառքը ==


== Ծանոթագրություններ ==


== Արտաքին հղումներ ==
Porsche ընկերության պաշտոնական կայքը (գերմ.) (անգլ.)
Վլադիմիրովկա (գյուղ, Բլագովեշչենսկի շրջան)

Անվան այլ կիրառումների համար տե՛ս՝ ՎլադիմիրովկաՎլադիմիրովկա (ռուս.՝ Владимировка, բաշկիրերեն՝ Владимировка), գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Բնակչությունը 2009 թվականին գրանցված տվյալներով կազմում էր 39 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հայկան (Ալաշկերտի գավառ)

Հայկան, գյուղակ Արևմտյան Հայաստանում, Էրզրումի վիլայեթի Ալաշկերտի գավառակում։ Գտնվում էր Շառիան գետի ձախ ափին, Ալաշկերտ քաղաքից հարավ-արևմուտք։


== Բնակչություն ==
1878 թվականին ուներ 24 քուրդ բնակիչ։


== Տնտեսություն ==
Բնակչության հիմնական զբաղմունքը անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ֆորտ Բրիջ

Ֆերտ օֆ Ֆորտ երկաթուղային կամուրջ կամ ուղղակի Ֆորտ Բրիջ (անգլ.՝ Forth Bridge), երկաթուղային կամուրջ Շոտլանդիայի արևելյան մասում։ Կառուցվելով 1882- 1890 թվականներին՝ կամուրջը եղել է աշխարհի առաջին բարձակային կամուրջներից մեկը։ Կառուցման առաջին տարիներին այն եղել է աշխարհի ամենաերկար թռիչք ունեցող կամուրջը: Կամուրջը Շոտլանդիայի մայրաքաղաք Էդինբուրգը կապում է Ֆայֆ մարզի հետ։ Կամուրջը և երկաթգիծը պատկանում են բրիտանական «Network Rail» ընկերությանը։
1999 թվականին բրիտանական կառավարությունը առաջարկել է կամուրջը ներառել ՅՈՒՆԵՍԿՕ-ի համաշխարհային ժառանգության ցանկի մեջ։ Երկաթուղային կամրջի տակով անցնում է Ֆորտ Ռոուդ ավտոմայրուղին, որի կառուցումը ավարտվել է 1964 թվականին։
Երկար ժամանակ Շոտլանդիայի Էդինբուրգ և Աբերդին քաղաքները կապված են եղել միայն երկու կամուրջներով՝ Ֆորտ Բրիջով և Ֆերտ օֆ Թեյով։ Մինչ այդ, 1806 թվականին առաջարկվել է ներկայիս կամրջի վայրում կառուցել ստորջրյա թունել, իսկ 1818 թվականին՝ կամուրջ։ Սակայն երկու ծրագրերն էլ մերժվել են։ 1865 թվականին Շոտլանդիայի կառավարությունը որոշել է Քուինսֆրի գյուղի մոտ կառուցել կամուրջ։ Կամրջի շինարարությունը սկսվել է 1879 թվականի դեկտեմբերի 28-ին։ 1890 թվականի մարտի 4-ին տեղի է ունեցել կամրջի բացման պաշտոնական  արարողությունը։ Բացման արարողությանը մասնակցել են Մեծ Բրիտանիայի ապագա թագավոր Էդուարդ VII-ը և ֆրանսիացի հայտնի ճարտարապետ Գուստավ Էյֆելը։ Կամրջի կառուցման վրա ծախսվել է ավելի քան 3,2 միլիոն ֆունտ ստերլինգ գումար։ Անգլիացի բանաստեղծ և նկարիչ Ուիլյամ Մորիսը կամուրջն անվանել է «այլանդակության գագաթնակետ»։
Կամրջի կառուցման ժամանակ մահացել է ավելի քան 57 մարդ։


== Շահագործում ==
1980 թվականի հունվարի 21-ին երկու գնացքներ, որոնք ունեցել են 300 մետր երկարություն, անցել են կամրջի վրայով հարավային կողմից։ 72 տոննա քաշ ունեցող գնացքները ունեցել են 50 վագոններ, որոնց ընդհանուր կշիռը կազմել է մոտ 900 տոննա։ Փորձարկումները ցույց տվեցին, որ կամուրջը ամուր է և պատրաստ է շահագործման։
1894 թվականին կամրջով անցել են 26 451 ուղևորներ, ընդհանուր բեռնվածությունը կազմել է 7 492 833 տոննա։ 2000 թվականին կամրջով անցել են 54 800 ուղևորներ, իսկ ընդհանուր բեռնվածությունը կազմել  10 500 000 տոննա։


== Զանգվածային մշակույթում ==

Կամրջի վրա է նկարահանվել Ալֆրեդ Հիչքոքի 1935 թվականին նկարահանված «39 աստիճաններ» ֆիլմը, ինչպես նաև 1959 թվականին նկարահանված ռիմեյքը։
Ֆորտ Բրիջ երկաթուղային կամուրջը հանդիպում է «Grand Theft Auto. San Andreas» և Need for Speed: Underground համակարգչային խաղերում։
Ֆրանսիացի պարկուրիստ Սեբաստիան Ֆուկանը, առանց ապահովագրության, բարձրացել է կամրջի ամենավերին հատվածը՝ Channel 4 բրիտանական հեռուստաընկերության «Jump Britain» հաղորդաշարի համար։


== Ծանոթագրություններ ==
Արևելք (այլ կիրառումներ)

Արևելք, կարող է վերաբերել՝

Արևելք - կողմնացույցի չորս հիմնական ուղղություններից մեկը
Արևելք - ավանդաբար այն ցույց է տալիս Եվրոպայի նկատմամբ դեպի արևելք գտնվող աշխարհի մասը
Արևելք - հասարակական-քաղաքական, գրական շաբաթաթերթ։ Լույս է տեսել 1943-1946 թվականներին, 1945 թվականից՝ եռօրյա, Թավրիզում
Արևելք - ազգային, քաղաքական և գրական օրաթերթ։ Հրատարակվել է Կոստանդնուպոլսում, 1884-96 և 1898-1912-ին
Արևելք, քաղաքական, տնտեսական, գրական օրաթերթ։ Լույս է տեսել Կ. Պոլսում 1931-39 թվականներին։
Վասիլիսա Ստեպանովա

Վասիլիսա Անդրեևնա Ստեպանովա (ռուս.՝ Василиса Андреевна Степанова, հունվարի 26, 1993(1993-01-26), Տվեր, Ռուսաստան), ռուս թիավարուհի, որը հանդես է գալիս երկյակների և քառյակների մրցումներում։ Տոկիոյի 2020 թվականի Օլիմպիական խաղերի արծաթե մեդալակիր, Եվրոպայի 2019 թվականի առաջնության բրոնզե մեդալակիր։


== Կենսագրություն ==
Ծնվել է 1993 թվականին Տվերում և եղել է թիավար Անդրեյ Կոստիգովի սպորտային ընտանիքի երկրորդ երեխան։ Լողալ սկսել է մանկուց, բայց տասնհինգ տարեկանում որոշել է կենտրոնանալ թիավարության վրա։ Մարզուհու առաջին մարզիչը եղել է ԽՍՀՄ վաստակավոր մարզիչ Ալեքսանդր Ալեքսեևիչ Սերգեևը։ 16 տարեկանում դարձել է Ռուսաստանի երիտասարդական հավաքականի անդամ։
2010 թվականին մարզուհու նոր մարզիչ է դարձել իր հայրը, որն այդ ժամանակ դարձել էր ԲԿՄԱ ակումբի մարզիչը։ 2014 թվականին հաղթել է աշխարհի երիտասարդական առաջնության քառյակների մրցավազքում։ Դասական թիավարության հետ միասին զբաղվել է նաև ափամերձ թիավարությամբ, այս մարզաձևում դարձելլ է աշխարհի չեմպիոն 2019 թվականին։
Նույն 2019 թվականին բրոնզե մեդալ է նվաճել Լյուցեռնում կայացած Եվրոպայի ութերորդ առաջնությունում։
2021 թվականի մայիսին շվեյցարական Լյուցեռն քաղաքում Ռուսաստանի թիմն իրավունք է ստացել մասնակցելու Տոկիոյի Օլիմպիական խաղերին։ Հուլիսի 29-ին Ելենա Օրյաբինսկայայի հետ զույգով Վասիլիսա Ստեպանովան նվաճել է Օլիմպիական խաղերի արծաթե մեդալ (երկյակներ)։


== Անձնական կյանքի ==
2014 թվականին ամուսնացել է թիավար Վասիլի Ստեպանովի հետ և վերցրել ամուսնու ազգանունը։ Ապրում է Մոսկվայում։


== Ծանոթագրություններ ==
Գրեբլինա (գյուղ, Դոլգոպոլսկի գյուղական խորհուրդ)

Անվան այլ կիրառումների համար տե՛ս՝ ԳրեբլինաԳրեբլինա (ուկրաիներեն՝ Греблина), գյուղ Ուկրաինայի Չեռնովցիի մարզի Պուտիլայի շրջանում։
2001 թվականի տվյալներով Գրեբլինա գյուղում բնակվում էր 184 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թատրոնի և կինոարվեստի ազգային ակադեմիա

Թատրոնի և կինոարվեստի ազգային ակադեմիա, Քրիստյո Սարաֆովի անվան Թատրոնի և կինոարվեստի ազգային ակադեմիա (բուլղար․՝ Национална академия за театрално и филмово изкуство „Проф. Панчо Владигеров“), բարձրագույն ուսումնական հաստատություն Բուլղարիայի մայրաքաղաք Սոֆիայում։ Թատրոնի և կինոարվեստի բնագավառի բուլղարական առաջին համալսարանն է։


== Պատմություն ==
Հիմնադրվել է 1948 թվականին՝ լինելով իր տեսակի մեջ երկրի միակ հանրային և պետական կառույցը։ Տարեկան ակադեմիա է ընդունվում շուրջ 120 ուսանող (այդ թվում 20 միջազգային ուսանող)։ Ակադեմիան տեղակայված է Սոֆիայի կենտրոնում գտնվող երեք հարակից շենքերում և ներառում է Ուսումնական դրամատիկական թատրոն (1957 թվականից), Ուսումնական տիկնիկային թատրոն (1966 թվականից), կինո և վիդեո դահլիճներ, կրթական տեսալսողական կենտրոն, ինչպես նաև ակադեմիական տեղեկատվական կենտրոն, որտեղ պահվում են 60.000 կտոր բուլղարական և միջազգային գրականություն։ Ակադեմիայի ուսանողական հանրակացարանը գտնվում է Studentski Grad-ում։


== Ռեկտորներ ==
Դիմիտար Միտով (1948-1952)
Լյուբոմիր Տենև (1952-1953)
Բոյան Դանովսկի (1953-1954)
Դիմիտար Միտով (1954-1961)
Ժելչո Մանդաջիև (1961-1964)
Վասիլ Կոլևսկի (1964-1968)
Ստեֆան Կարակոստով (1968-1970)
Իվան Չիպև (1970-1976)
Կրաստհո Գորանով (1976-1981)
Նադեժդա Սեյկովա (1981-1987)
Էնչո Խալաչև (1987-1989)
Խրիստո Ռուկով (1989-2001)
Զդրավկո Միտկով (2001-2003)
Ստանիսլավ Սեմերջիև (2003-2011)
Լյուբոմիր Խալատչև (2011 թվականից)


== Ծանոթագրություններ ==


== Արտաքին հղումներ ==
http://www.natfiz.bg/ Թատրոնի և կինոարվեստի ազգային ակադեմիա. պաշտոնական կայք
Official website of Prof. Stefan Danailov's actors' class
Kiss & Tell

Kiss & Tell, Սելենա Գոմեսի մասնակցությամբ Selena Gomez & the Scene նախագծի դեբյուտային ստուդիական ալբոմը, որը թողարկվել է 2009 թվականի սեպտեմբերի 29-ին։ Ալբոմը դեբյուտ է կատարել Billboard 200 հիթ-շքերթի 9-րդ տեղում։ 2010 թվականի մարտին ալբոմը ստացել է Ոսկե կարգավիճակ։


== Ստեղծման պատմություն ==
Գոմեսը ալբոմի ձայնագրման մեկնարկի մասին հայտարարել է 2008 թվականի հուլիսին MTV News-ին տված հարցազրույցում․ ընդ որում Սելենան հայտարարել է, որ հանդես է գալու խմբի հետ և չի ցանկանում մենակատար լինել։ 2009 թվականի սեպտեմբերին հայտարարվել է խմբի անունը։


== Կառուցվածք ==

«Kiss & Tell»-ը կազմված է փոփ ռոք, էլեկտրափոփ և պարային երաժշտության ոճով կոմպոզիցիաներից։ Դրանում նկատելի է Դեմի Լովատոի, Լեդի Գագաի և Ավրիլ Լավինի ազդեցությունը։ Գոմեսը նշել է, որ որոշ երգերում երաժշտական գործիքներն ինքն է նվագում ։ Հարցազրույցներից մեկում Գոմեսը հայտարարել է, որ առաջին սինգլը՝ «Falling Down»-ը, պատմում է Հոլիվուդի, նրա արհեստականության մասին։ Մյուս երգերի տեքստերն ու թեմաները նույնպես հիմնականում համընկնում են պատանիների խռովարար ցանկությունների արտահայտման, ազատության և ինքնադրսևորման ձգտման հետ։


== Քննադատություն ==
Ալբոմի ընկալումը երաժշտական քննադատների կողմից ոչ միանշանակ է եղել։ About.com-ը հայտարարել է. «Kiss & Tell-ը գլուխգործոցը չէ, այլ լավ մեկնարկ»։ Allmusic-ը ալբոմի կոմպոզիցիաները դասել է տիպիկ պարային էներգետիկ թրեքների շարքին։ Billboard ամսագրում նշվել է, որ Սելենա Գոմեսի ալբոմում կա անհատականության պակաս։ Entertainment Weekly-ն բացասական գնահատական է տվել երգչուհու վոկալին։ Digital Spy-ը հայտարարել է, որ ալբոմի շատ երգեր « Մայլիի/Ավրիլի/Փինքի մոռացվող հիբրիդներ են» :


== Սինգլ ==

Ալբոմի առաջատար սինգլը դարձել է «Falling Down» ստեղծագործությունը, որը ռադիոռոտացիա է մտել 2009 թվականի օգոստոսի 21-ին։ Երաժշտական քննադատները լավ են արտահայտվել երգի մասին՝ նշելով Գոմեսի վոկալ տաղանդը։ «Falling Down»-ը Billboard Hot 100 հիթ շքերթում հասել է 82-րդ  հորիզոնականին,  Canadian Hot 100-ում հիթ-շքերթում՝ մինչև 69-րդ և Billboard Japan Hot 100 հիթ-շքերթում՝ 15-րդ։
Երկրորդ սինգլը «Naturally» ստեղծագործությունն էր։ Տեսահոլովակի պրեմիերան կայացել է 2009 թվականի դեկտեմբերի 11-ին։ Սինգլը առաջին անգամ հնչել է Billboard Hot 100 հիթ-շքերթի 39-րդ հորիզոնականում, իսկ հետո հասել է 29-րդ հորիզոնականի։ Canadian Hot 100 հիթ-շքերթում այն հասել է 18-րդ հորիզոնական։ «Naturally»-ը դարձել է խմբի առաջին սինգլը, որը հայտնվել է ավստրալիական Australian Singles Chart հիթ-շքերթում, որտեղ դեբյուտ է կատարել 46-րդ հորիզոնականում։ Երգը ներառվել է նաև Recorded Music NZ հիթ-շքերթի թոփ 20-ում։


== Երգացանկ ==


== Դիրքեր հիթ-շքերթներում ==
Ալբոմը առաջնելույթել է Billboard 200 հիթ-շքերթի 9-րդ տեղում։ Հիթ-շքերթում գտնվելու երկրորդ շաբաթվա ընթացքում ալբոմը իջել է 25-րդ հորիզոնական։ 2009 թվականի ամփոփիչ ալբոմային հիթ-շքերթում «Kiss & Tell»-ը հայտնվել է 187-րդ տեղում։ Ալբոմը չի ընդգրկվել Ավստրալիայի ARIA հիթ-շքերթում, բայց հայտնվել Է Australian Heatseekers Albums chart-ի 4-րդ տեղում։

Կարգավիճակ


== Ալբոմի թողարկում ==


== Ծանոթագրություններ ==
Սուլեյման Դեմիրել

Սուլեյման Դեմիրել (թուրքերեն՝ Süleyman Demirel, նոյեմբերի 1, 1924(1924-11-01)[…], İslamköy, Atabey, Ըսփարթայի մարզ, Թուրքիա - հունիսի 17, 2015(2015-06-17)[…], Անկարա, Թուրքիա), թուրք պետական և քաղաքական գործիչ։ Կրթությամբ ինժեներ-հիդրոշինարար։


== Կենսագրություն ==
1949 թվականին ավարտել է Ստամբուլի տեխնիկական համալսարանի ինժեներաշինարարական ֆակուլտետը (1949-1950) և 1954-1955 թվականներին ստաժավորվել է ԱՄՆ-ում։ 1945-1960 թվականներին եղել է Թուրքիայի ջրային տնտեսությունների պետական կառավարման գլխավոր նախագահը։ 1960-1964 թվականներին դասավանդել է Մերձավոր Արևելյան տեխնիկական համալսարանում։ 1961-1965 թվականներին աշխատել է ամերիկյան «Morrison-Nadsen» ընկերությունում, որը կառուցում էր ՆԱՏՕ-ի ռազմական օբյեկտեները Թուրքիայիում։


== Գործունեություն ==
Սուլեյման Դեմիրելը հանդիսանում է «Արդարություն» կուսակցության հիմնադիրներից մեկը։ 1964 թվականի հոկտեմբերից կուսակցության գլխավոր նախագահն է եղել։ 1964 թվականին դարձել է պառլամենտի անդամ։ 1965 թվականի փետրվարին վարչապետի փոխարինողն է եղել, իսկ 1965-1993 թվականներին հաճախակի զբաղեցրել է վարչապետի պաշտոնը (1965-1971, 1975-1977, 1977-1978, 1979-1980, 1991-1993)։
1975-1980-ական թվականներին ընդմիջումներով աշխատել է կոալիցիոն հանրապետության վարչապետի տեղակալի պաշտոնում։ 1980 թվականին քաղաքացիական անկարգությունները սեպտեմբերի 12-ին հանգեցրեցին զինված հեղաշրջման, որի արդյունքում Սուլեյմանը պաշտոնանկ եղավ։ Նա հեռացավ քաղաքականությունից և մինչև 1987 թվականն ամբողջովին հեռու էր քաղաքականությունից։
1987 թվականին դարձել է Ճիշտ ճանապարհ կուսակցության նախագահ։
1990-1993 թվականներին կրկին եղել է վարչապետ, իսկ 1993-2000 թվականներին՝ նախագահ։
2015 թվականի մայիսի 3-ից գտնվել է հիվանդանոցում սուր շնչադիմակային վարակով և սրտանոթային անբավարարությամբ։ Մահացել է 2015 թվականի հունիսի 17-ին։
Դեմիրալի անունով կա համալսարան Ղազախստանում։


== Ծանոթագրություններ ==


== Աղբյուրներ ==
Сулейман Демирель
Кто есть кто в мировой политике / Отв. ред. Л. П. Кравченко. — М.: Политиздат, 1990. — С. 24.